விழாவில் எம்.எல்.ஏ.க்குரிய மரியாதை கொடுக்கப்படவில்லை. இதற்கு அமைச்சர் விஜயபாஸ்கரே காரணம். மேடையில் எனக்குப் பேச வாய்ப்புக் கிடைக்கும் என்று எதிர்பார்த்தபோது, அது மறுக்கப்பட்டது. இதுகுறித்து அமைச்சர் எம்.ஆர்.விஜயபாஸ்கரிடம் கேட்டால், சரியான பதிலளிக்கவில்லை. விழாவுக்கான ஏற்பாடுகளைச் சிறப்பாகச் செய்தபோதும், விழாவில் அமைச்சர் எம்.ஆர்.விஜயபாஸ்கர் தரப்பினர் நடந்தவிதம் எனக்குக் கடும் மனஉளைச்சலை ஏற்படுத்தியது. இதனால், கரூரில் நடந்துவரும் அரசு விழாவைப் புறக்கணித்துவிட்டு சென்னை வந்துள்ளேன். கரூரில் நடக்கும் அமைச்சர் தரப்பினரின் அடாவடிகள் குறித்து முதல்வரிடம் புகார் சொல்ல அனுமதி கேட்டுள்ளேன். நாளை அனுமதி கிடைக்கும் என்று எதிர்பார்க்கிறேன்.